CELEX: 62014CN0189
Language: el
Date: 2014-04-16 00:00:00
Title: Υπόθεση C-189/14: Αίτηση για την έκδοση προδικαστικής αποφάσεως, την οποία υπέβαλε το Επαρχιακό Δικαστήριο Λευκωσίας (Κύπρος) την 16 η Απριλίου 2014 — Bogdan Chain κατά Atlanco LTD

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/12
            
         Αίτηση για την έκδοση προδικαστικής αποφάσεως, την οποία υπέβαλε το Επαρχιακό Δικαστήριο Λευκωσίας (Κύπρος) την 16η Απριλίου 2014 — Bogdan Chain κατά Atlanco LTD
   (Υπόθεση C-189/14)
   2014/C 202/14
   Γλώσσα διαδικασίας: η ελληνική
   
      Αιτούν δικαστήριο
   
   Επαρχιακό Δικαστήριο Λευκωσίας
   
      Διάδικοι στην υπόθεση της κύριας δίκης
   
   
      Ενάγουσα: Bogdan Chain
   
      Εναγόμενη: Atlanco LTD
   
      Προδικαστικά ερωτήματα
   
   
               1)
            
            
               Μήπως το γεγονός ότι το πεδίο εφαρμογής του άρθρου 13.1(β) του Κανονισμού ΕΕ αριθ. 883/2004 (1) και του άρθρου 14.5(β) του Κανονισμού Εφαρμογής αριθ. 987/2009 (2) καλύπτει το «πρόσωπο που ασκεί κανονικά μισθωτή δραστηριότητα σε δύο ή περισσότερα κράτη μέλη», ερμηνεύεται ως να καλύπτει και την περίπτωση όπου ένα πρόσωπο που απασχολείται δυνάμει μιας σύμβασης εργασίας σε ένα μόνο εργοδότη που είναι εγκατεστημένος σε κράτος μέλος της ΕΕ για να εργάζεται σε δύο άλλα κράτη μέλη της ΕΕ, ακόμα και όταν:
               
                           i.
                        
                        
                           το δεύτερο κράτος μέλος στο οποίο το άτομο θα απασχολείται δεν έχει ακόμα προσδιοριστεί ούτε θα μπορούσε να προβλεφθεί κατά τη στιγμή της αίτησης για έκδοση του Α1 λόγω ειδικής φύσης της εργασίας, δηλαδή την προσωρινή απασχόληση των εργαζομένων για σύντομες χρονικές περιόδους σε διάφορα κράτη μέλη της Ευρωπαϊκής Ένωσης;
                        
                     
                           ii.
                        
                        
                           η διάρκεια της εργοδότησης στο πρώτο και/ή στο δεύτερο κράτος μέλος δεν μπορεί ακόμα να καθοριστεί ή δεν είναι προβλέψιμη, λόγω της ειδικής φύσης της εργασίας, δηλαδή την προσωρινή απασχόληση των εργαζομένων για σύντομες χρονικές περιόδους σε διάφορα κράτη μέλη της Ευρωπαϊκής Ένωσης;
                        
                     
         
               2)
            
            
               Αν η απάντηση στα ερωτήματα υπό του σημείου 1 πιο πάνω είναι θετική, μπορεί το άρθρο 14.5 (β) του Κανονισμού Εφαρμογής αριθ. 987/2009 να ερμηνευτεί με τρόπο που για σκοπούς εφαρμογής του 13.1(β) του Κανονισμού αριθ. 883/2004 «πρόσωπο που ασκεί κανονικά μισθωτή δραστηριότητα σε δύο ή περισσότερα κράτη μέλη» αναφέρεται και στην περίπτωση όπου προκύπτουν περίοδοι αδράνειας μεταξύ των δύο ανειλημμένων εργασιών σε διαφορετικά κράτη μέλη, κατά τη διάρκεια των οποίων ο εργαζόμενος εξακολουθεί να καλύπτεται από την ίδια συμφωνία εργοδότησης;
            
         
               3)
            
            
               Αν η απάντηση στα ερωτήματα υπό του σημείου 1 πιο πάνω είναι θετική, μήπως το γεγονός ότι το αρμόδιο κράτος μέλος δεν εκδίδει το έντυπο Α1 αποκλείει την εφαρμογή του άρθρου 13.1(β) του Κανονισμού αριθ. 883/2004;
            
         
               4)
            
            
               Μήπως τα άρθρα 16.5 και/ή 20.1 ή οποιοδήποτε άλλο άρθρο του Κανονισμού Εφαρμογής αριθ. 987/2009, επιβάλλουν την υποχρέωση στο κράτος μέλος, βάσει προκαταρκτικής απόφασης σε σχέση με το εφαρμοστέο δίκαιο από το κράτος μέλος διαμονής, να εκδώσει το έντυπο Α1 με δική του πρωτοβουλία χωρίς την ανάγκη υποβολής πρόσθετης αίτησης στο αρμόδιο κράτος μέλος από τον ενδιαφερόμενο εργοδότη;
            
         
      (1)  Κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για τον συντονισμό των συστημάτων κοινωνικής ασφάλειας (ΕΕ L 166, σελ. 1-123)
   
      (2)  Κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (EE L 284, σελ. 1-42)